open-index/open-wikipedia-markdown huggingface dataset:
அன்சுலா காந்த்

**அன்சுலா காந்த்** (Anshula Kant) (பிறப்பு: செப்டம்பர் 7, 1960) உலக வங்கி குழுமத்தின் தலைமை நிதி அதிகாரியாகவும், நிர்வாக இயக்குனருமாகவும் 12 சூலை 2019 அன்று நியமிக்கப்பட்டார். இவர் இந்தியாவின் ரூர்க்கியைச் சேர்ந்தவர் .

## கல்வி
1979 ஆம் ஆண்டில் புது தில்லி, லேடி சிறீ ராம் மகளிர் கல்லூரியில் பொருளாதாரத்தில் இளங்கலைப் பட்டம் பெற்றார். 1981 ஆம் ஆண்டில், இவர் பொருளியியல் பள்ளியிலிருந்து பொருளாதாரத்தில் முதுகலைப் படிப்பை முடித்தார். < வங்கியாளர் நிறுவனத்தில் இவர் சானறளிக்கப்பட்ட கூட்டாளர் ஆனார்.

## தொழில்
1983 ஆம் ஆண்டில், இவர் பாரத ஸ்டேட் வங்கியில் ஒரு அதிகாரியாக சேர்ந்தார். இவர் வங்கியின் மகாராட்டிரம், கோவா ஆகிய மாநிலங்களில் தலைமை பொது மேலாளராகவும், தேசிய வங்கி குழுமத்தின் துணை நிர்வாக இயக்குநராகவும், வங்கியின் சிங்கப்பூர் கிளையின் தலைமை நிர்வாக அதிகாரியாகவும் ஆனார்.  செப்டம்பர் 2018 இல், இவர் இரண்டு வருட காலத்திற்கு பாரத ஸ்டேட் வங்கியின் நிர்வாக இயக்குநராகவும், வாரிய உறுப்பினராகவும் ஆனார்.

2019 12 சூலை அன்று, இவர் உலக வங்கி குழுவின் தலைமை நிதி அதிகாரியாகவும் நிர்வாக இயக்குநராகவும் நியமிக்கப்பட்டார். மேலும் இருப்புநிலை மற்றும் நிதி மற்றும் இடர் மேலாண்மைக்கு பொறுப்பாக இருந்தார்.

## சொந்த வாழ்க்கை
காந்த் உத்தரபிரதேசத்தின் வாரணாசியைச் சேர்ந்த பட்டய கணக்காளர் சஞ்சய் காந்தை மணந்தார். இவருக்கு சித்தார்த் என்ற மகனும், நுபூர் எனறா ஒரு மகளும் உள்ளனர்.

## மேற்கோள்கள்

பகுப்பு:வாழும் மக்கள்
பகுப்பு:1960 பிறப்புகள்
அகலிச்னிசு டேக்னிகலர்

***அகலிச்னிசு டேக்னிகலர்*** (*Agalychnis dacnicolor*) என்பது மெக்சிகன் இலை தவளை என்பது தவளை குடும்பமான பைலோமெடுசிடேவினைச் சார்ந்த சிற்றினமாகும். இது மெக்சிக்கோவில் மட்டுமே காணக்கூடியது.

முதிர்வடைந்த தவளை சுமார் 100 மி.மீ. வரை வளரும். பசுமை நிற முதுகுபுறம் வெள்ளை புள்ளிகள் சிதறிக் காணப்படும். வயிற்றுப்புறமும் கால்களும் வெண்மையாகவும், ஆரஞ்சு நிற விரல்களுடன் காணப்படும். கண்கள் தங்க நிறமுடையது. ஆண் தவளையினை விடப் பெண் தவளை பெரியது. இவை முக்கியமாகப் பூச்சிகளைச் சாப்பிடுகின்றன. இரவாடி வகையினைச் சார்ந்த இந்த தவளைகள் பகல் பொழுதினை கற்கள் அல்லது மரத்தடிகளின் கீழ் செலவிடுகின்றன.

இதன் இயற் வாழ்விடங்களாக மிதவெப்பமண்டல அல்லது வெப்பமண்டல வறண்ட காடுகள், ஆற்றிடைப்பகுதி, நன்னீரிடை சதுப்புநிலங்கள், நீர் சேமிப்பு பகுதிகள் மற்றும் குளங்கள் முதலியன. இந்த தவளை பன்னாட்டு இயற்கைப் பாதுகாப்புச் சங்கத்தின் அச்சுறுத்தப்பட்ட இனப் பட்டியலில் இல்லை.

குளங்கள் மற்றும் சதுப்புநிலங்களுக்கு அருகில் இனப்பெருக்கம் நடைபெறுகிறது. முட்டைகளைக் கொத்தாகத் தண்ணீருக்கு மேலே காணப்படும் தாவரங்கள் மீது இடுகின்றன. முட்டையிலிருந்து பொரிக்கும் குஞ்சுகள் நேரிடையாக தண்ணீரில் விழுந்து வளர்கின்றன.

## மேற்கோள்கள்

## வெளி இணைப்புகள்

* Vivanatura.org இல் மெக்சிகன் இலை தவளை
* மெக்ஸிகன் இலை தவளை அல்லது தவளைகளில் மெக்ஸிகன் டம்பி 

பகுப்பு:தவளைகள்
சுவாமி விவேகானந்தா விளையாட்டரங்கம்

**சுவாமி விவேகானந்தா விளையாட்டரங்கம்** (*Swami Vivekananda Stadium*) இந்தியாவின் திரிபுராவின் தலைநகர் அகர்தலாவில் உள்ள பல்நோக்கு விளையாட்டு அரங்கம் ஆகும். இந்த மைதானத்தில் 8,000 நபர்கள் அமரும் வசதியுடையது. இந்த விளையாட்டரங்கம் நகர மையத்திலிருந்து சுமார் 2 கி.மீ. தொலைவில் உள்ளது.

வடகிழக்கு இந்தியாவில் உள்ள விளையாட்டு அரங்கங்களில் முழு அரங்கமும் மிகவும் நவீனமயமாக்கப்பட்ட அரங்கமாக உள்ளது. இந்த மைதானத்தின் பரப்பளவு 7350 சதுர மீட்டர். இங்குப் பத்திரிகையாளர் அரங்கம், பிரமாண்டமான காலரியும் உள்ளது. இந்த அரங்கம் அமைக்க அரசு ரூ.9 கோடியைச் செலவு செய்துள்ளது.

இந்த அரங்கில் பல அரசியல் பேரணிகளும் நடைபெற்றுள்ளன. இந்தியப் பிரதமர் நரேந்திர மோடியும் 2014ஆம் ஆண்டு தேர்தல் பிரச்சாரத்தின்போது பேரணியை நடத்தினார்.  

மகாராஜா பிர் பிக்ராம் கல்லூரி விளையாட்டரங்கம், பாதர்காட் விளையாட்டரங்கம் முதலியவற்றைத் தொடர்ந்து திரிபுராவில் உள்ள மூன்றாவது முக்கிய மைதானமாக இந்த அரங்கம் உள்ளது.

## மேற்கோள்கள்

பகுப்பு:Coordinates on Wikidata
பகுப்பு:விளையாட்டு அரங்குகள்
அன்பு (2003 திரைப்படம்)

**அன்பு** (*Anbu*) என்பது 2003ஆம் ஆண்டு வெளியான  இந்திய தமிழ் காதல் நகைச்சுவை நாடகத் திரைப்படம் ஆகும். தளபதிராஜ் எழுதி இயக்கிய இப்படத்தில் பாலா மற்றும் தீப்பு ஆகியோர் முக்கிய வேடங்களில் நடித்தனர். இது திரைப்பட விமர்சகர்களிடமிருந்தும் பார்வையாளர்களிடமிருந்தும் சராசரியாகக் குறைவான வரவேற்பைப் பெற்றது.

## கதை
அரசியல்வாதியான கருப்பையா ( விஜயகுமார் ) என்பவரின் மகன் அன்பு ( பாலா ), வீணா (தீப்பு) ஆகியோர் காதலர்கள். ஆனால் விதிவசத்தால் காதலர்கள் பிரிக்கப்படுகிறார்கள். வீணா மற்றொரு சாதியைச் சேர்ந்தவர், அவரின் தந்தை அவர்களின் திருமணத்திற்கு எதிரானவர்.  அன்பு நாட்டில் இல்லாத நிலையில் ஆதித்யாவை (ஆதித்யா) திருமணம் செய்து கொள்கிறாள். இதற்கிடையிலான காலத்தில் அன்பு வெளிநாடு சென்றிருக்கிறா். அவர் திரும்பி வந்தபிறகு, வீணாவின் திருமணத்தைப் பற்றிய செய்தியைக் கேட்டு அதிர்ச்சியடைகிறார். அவர் சுப்பையாவுடன் ( வடிவேலு ) ஊட்டிக்கு விரைகிறார். அங்கு வீணா தனது தேனிலவுக்கு வந்துள்ளார். காதலர்கள் இறுதியில் ஒன்றுபடுகிறார்களா என்பது இந்த முக்கோண காதல் கதையின் எஞ்சிய பகுதியாக உள்ளது.

## நடிகர்கள்

* பாலா அன்புவாக
* தீபு வீணாவாக
* ஆதித்யா ஆதித்யாவாக
* வடிவேலு சுப்பையாவாக 
*  விஜயகுமார் அன்புவின் தந்தை கருப்பையாவாக
*  சரத் பாபு ஆதித்யாவின் தந்தையாக
*  தாமு பாரியாக
*  அபிநயசிறீ ரசிகாவாக
*  ரேகா வீணாவின் தாயாக
* ஜோதி அன்புவின் தாயாக 
* ஜெய முரளி ஆதித்யாவின் தாயாக 
* சிங்கமுத்து வாடிக்கையாளராக 
* ஹல்வா வாசு வாடிக்கையாளராக
* போண்டா மணி வாடிக்கையாளராக

## இசை
படத்திற்கு வித்தியாசாகர் இசையமைத்தார்.

## வெளியீடு
படம் சராசரியான விமர்சனங்களைப் பெற்று வெளியானது. ஒரு விமர்சகர் இயக்குனரைக் குறிப்பிட்டு "பழக்கபட்ட கதையாக இருந்தபோதிலும் படம் பொழுதுபோக்கு அம்சங்களைக் கொண்டதாக உள்ளது".என்றார். மற்றொரு விமர்சகர் குறிப்பிடும்போது, "அறிமுக்க் கலைஞர்களின் சமீபத்திய திரைப்படங்களில், இது  பார்க்க வேண்டிய படம்". இருப்பினும் இந்தப் படம் வணிக ரீதியாக சிறப்பான வசூலை ஈட்டவில்லை.

## மேற்கோள்கள்

## வெளி இணைப்புகள்
*https://www.imdb.com/title/tt13919780/

பகுப்பு:2003 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சிங்கமுத்து நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
அனிதா தேவி

**அனிதா தேவி** (*Anitha devi*) இந்தியாவைச் சேர்ந்த ஒரு துப்பாக்கி சுடும் வீராங்கனையாவார். 1984 ஆம் ஆண்டு ஏப்ரல் மாதம் 16 ஆம் தேதி இவர் பிறந்தார். அரியானா மாநில காவல்துறையில் பணிபுரிந்து வரும் அனிதா தேவி தேசிய அளவில் துப்பாக்கிச் சுடுதல் போட்டிகளில் வெற்றிகளை குவித்து வருகிறார்.

## வாழ்க்கைக் குறிப்பு
அனிதா தேவி அரியானா மாநிலத்திலுள்ள பல்வல் மாவட்டத்தில் பிறந்தார். 2008 ஆம் ஆண்டு அரியானா மாநிலத்தின் காவல்துறையில் காவலராக பணியில் சேர்ந்தார். காவல்துறையில்  சிறப்பு அனுமதி பெற்று, குருச்சேத்ரா நகரில் உள்ள குருகுல் என்ற பயிற்சி மையத்தில் அனிதா தேவி பயிற்சியை தொடங்கினார். அனிதாவின் தந்தை ஒரு மல்யுத்த வீர்ராவார். கணவர் தரம்பிர் குலியா அனிதா தேவியின் துப்பாக்கி சுடும் ஆர்வத்திற்கு உறுதுணையாக இருந்து வருகிறார்.

## சாதனைகள்
2011 ஆம் ஆண்டு முதல் அனிதா தேசிய அளவில் துப்பாக்கி சுடும் போட்டிகளில் கலந்து கொண்டு தொடர்ந்து பதக்கங்களை வென்று வருகிறார். 
# 2013 ஆம் ஆண்டு அனைத்திந்திய காவலர்களுக்கு இடையிலான துப்பாக்கி சுடும் போட்டியில் மூன்று தங்கப் பதக்கங்களை வென்றார். சிறந்த துப்பாக்கிச் சுடும் வீரர் என்ற பட்டம் கிடைத்தது. 
# 2015 ஆம் ஆண்டு நடைபெற்ற தேசிய விளையாட்டு போட்டிகளில் கலந்து கொண்ட அனிதா துப்பாக்கி சுடுதல் போட்டியில் வெள்ளிப் பதக்கம் வென்றார். 
# 2016 ஆம் ஆண்டு செருமனியின் அன்னோவர் நகரில் நடைபெற்ற பன்னாட்டு துப்பாக்கி சுடுதல் போட்டியில் 25 மீட்டர் காற்றழுத்த துப்பாக்கி சுடும் பிரிவில் வெண்கலப் பதக்கம் வென்ற இந்திய அணியிலும், இதே போட்டியில் 10 மீட்டர் காற்றழுத்த துப்பாக்கி சுடும் பிரிவில் வெள்ளிப் பதக்கம் வென்ற அணியிலும், அனிதா தேவி அங்கம் வகித்தார்.

## மேற்கோள்கள்

பகுப்பு:1984 பிறப்புகள்
பகுப்பு:வாழும் மக்கள்
பகுப்பு:இந்தியக் குறிவைத்து சுடுவோர்கள்
ஏக்தா பியான்

thumb|உருட்டுத்தடி எறிதல் விளையாட்டின், '''உருட்டுத்தடி''' அளவுகள்|வலது|250px

**ஏக்தா பியான்** (Ektha bhyan) இந்தியாவைச் சேர்ந்த மாற்றுத்திறன் விளையாட்டு வீராங்கனையாவார். 1985 ஆம் ஆண்டு சூன் மாதம் 7 ஆம் தேதி இவர் பிறந்தார். மகளிர் உருட்டுத்தடி எறிதல் மற்றும் தட்டெறிதல் நிகழ்வுகளில் இந்தியாவிற்காகக் கலந்து கொண்டு விளையாடி வருகிறார்..

இந்தோனேசியாவின் ஜகார்த்தாவில் நடைபெற்ற, 2018 ஆசிய பாரா விளையாட்டுப் போட்டிகளில், இந்தியாவிற்காக உருட்டுத்தடி வீசுதல் போட்டியில் தங்கப் பதக்கம் வென்றார். உலக பாரா தடகளப் போட்டிகளுக்காக, 2017 ஆம் ஆண்டு இலண்டனிலும், 2019 ஆம் ஆண்டு துபாயிலும் கலந்து  கொண்டார். எனவே, டோக்கியோ 2020 பாராலிம்பிக் விளையாட்டுகளில் கலந்து கொள்ள, இவர் தகுதி பெற்றுள்ளார். 2016 ஆம் ஆண்டில் பெர்லினிலும், 2017 ஆம் ஆண்டு துபாயிலும், 2018 ஆம் ஆண்டு துனிசியாவிலும் நடைபெற்ற, பல ஐபிசி கிராண்ட் பிரிக்சு போட்டிகளிலும், இவர் பதக்கங்களை வென்றுள்ளார். 2016, 2017, 2018 ஆகிய மூன்று தேசிய பாரா தடகள வாகைப் போட்டிகளில் தங்கப்பதக்கம் வென்றார். 2018ஆம் ஆண்டில் மாற்றுத்திறனாளிகளை மேம்பாட்டிற்கான, இந்திய தேசிய விருதையும், 2019 ஆம் ஆண்டு மகளிர் தினத்தன்று, அரியானாவின் ஆளுநரிடம், அம்மாநில விருதையும் பெற்றார். பாரா சாம்பியன்ஸ் திட்டத்தின் மூலம், கோசுபோர்ட்சு அறக்கட்டளையின் நல்கையையும் பெற்றுள்ளார்.

## தனிப்பட்ட வாழ்க்கை மற்றும் பின்னணி
1985ஆம் ஆண்டு, அரியானாவின் ஹிசாரில் ஓய்வுபெற்ற மாவட்ட தோட்டக்கலை அதிகாரி பால்ஜீத் பியானுக்கு, ஏக்தா பியான் பிறந்தார். அவருக்கு இரண்டு உடன்பிறப்புகள் உள்ளனர்.. 2003ஆம் ஆண்டு நடந்த ஒரு விபத்தால், இவரது முதுகெலும்பு சேதமடைந்தது. ஏக்தா. அதனால் ஒன்பது மாதங்களை மருத்துவமனையிலேயே, இரண்டு அறுவை சிகிச்சைகள் மற்றும் மறுவாழ்விற்கான கடின உழைப்பைப்பிற்குப் பின்,தன்நம்பிக்கை பெற்றார். ஹிசாரில் பட்டப்படிப்பை முடித்தார். 2011ஆம் ஆண்டில், அவர் அரியானா குடியியல் பணிகள் தேர்வில் தேர்ச்சி பெற்று உதவி வேலைவாய்ப்பு அதிகாரியாக சேர்ந்தார்..
2015ஆம் ஆண்டு, தடகள வீரர் அமித் சரோஹாவை சந்தித்தார். பியானைத் தன்னைப் போலவே, ஒரு பாரா-தடகள வீரராக உருவெடுக்க ஊக்கமளித்தார் அமித். தட்டெறிதலில், பியான் பயிற்சியைத் தொடங்கினார்.

## தொழில்முறை சாதனைகள்
* ஏக்தா பியான், ஜூலை மாதம் பெர்லினில் நடைபெற்ற 2016 ஐபிசி கிராண்ட் பிரிக்ஸ் விளையாட்டுப் போட்டி மூலம் தனது விளையாட்டு உலக வாழ்க்கையைத் தொடங்கினார். அங்கு பியான், உருட்டுத்தடி வீசுதலில் வெள்ளி பதக்கம் பெற்றார். பின்னர், அவர் பஞ்ச்குலாவில் நடைபெற்ற,  இந்திய 2016 தேசிய பாரா தடகள வாகைப்போட்டியில்  போட்டியிட்டுத் தங்கப் பதக்கத்தையும், வட்டெறிதலில் வெண்கலப் பதக்கத்தையும் வென்றார்.
* 2017ஆம் ஆண்டில், இரண்டாவது முறையாக  இந்திய தேசிய வாகைப் போட்டியில் பங்கேற்று, இரு நிகழ்வுகளிலும் தங்கப் பதக்கதைப் பெற்றார். துபாயில் நடைபெற்ற 2017 ஐபிசி கிராண்ட் பிரிக்ஸிலும் அவர் போட்டியிட்டார். இந்த மொத்த போட்டியில்,  4வது இடத்தைப் பிடித்தது மட்டுமின்றி, இரு நிகழ்வுகளிலும், புதிய ஆசிய சாதனை படைத்தார். அதே ஆண்டு, லண்டனில் நடைபெற்ற, தனது முதல் உலக பாரா தடகள சாம்பியன்ஷிப்பில் பங்கேற்று, பன்னாட்டு அளவில், 6ஆவது இடத்தைப் பிடித்தார். அதேப் போட்டியில், உருட்டுத்தடி எறிதல் விளையாட்டுப்போட்டியில், ஆசிய அளவில் முதல் இடத்தையும் பிடித்தார்.

## மேற்கோள்கள்

பகுப்பு:1985 பிறப்புகள்
பகுப்பு:வாழும் மக்கள்
பகுப்பு:இந்திய விளையாட்டு வீரர்கள்
பரூல் பார்மர்

**பரூல் தல்சுக்பாய் பார்மர்**(*Parul Dalsukhbhai Parmar*) (பிறப்பு: 20 மார்ச், 1973) இந்திய பாரா பேட்மிண்டன் வீராங்கனை ஆவார். இவர் பாரா பேட்மிண்டனில், உலக சாம்பியன் பட்டம் பெற்றதோடு, உலகத் தரவரிசையில் முதல் இடத்திலும் இடம் பெற்றுள்ளார். இவர் விளையாட்டுத்துறையில் இந்தியாவின் மிக உயரிய விருதான அர்ஜுனா விருதைப் பெற்றுள்ளார்.

## வாழ்க்கைப் பின்னணி
 
பார்மர் 1973 மார்ச்சு 20 அன்று குஜராத்தின் காந்திநகரில் பிறந்தார். இவருக்கு மூன்று வயதாக இருந்தபோது போலியோ இருப்பது கண்டறியப்பட்டது. அதோடு மூன்று வயதில் பார்மர் விளையாடும் போது ஊஞ்சலில் இருந்து கீழே விழ, இவரது கழுத்தெலும்பும் வலது கால் எலும்பும் முறிந்தது. காயம் குணமடைய நீண்ட நாட்கள் சிகிச்சையும் ஓய்வும் தேவைப்பட்டது. இவரது கால்களை வலுப்படுத்தவும், நன்றாக குணமடையவும் உடற்பயிற்சி செய்யுமாறு மருத்துவர்கள் அறிவுறுத்தினர். மாநில அளவிலான பேட்மிண்டன் வீரரான இவரின் தந்தை, உள்ளூர் பேட்மிண்டன் கிளப்புக்கு பயிற்சி பெற செல்வார். பார்மரும் தனது தந்தையுடன் கிளப்புக்குச் செல்லத் தொடங்க, விளையாட்டில் ஆர்வம் காட்ட தொடங்கினார். அருகில் வசிக்கும் குழந்தைகளுடன் இவர் பேட்மிண்டன் விளையாட தொடங்கினார். உள்ளூர் பயிற்சியாளரான சுரேந்திர பரேக், பார்மரின் சிறப்பு திறமையைக் கவனித்து, இவர் மேலும் தீவிரமாக விளையாட ஊக்குவித்தார். பார்மர் பேட்மிண்டன் விளையாடத் தொடங்கினாலும், பாரா பேட்மிண்டன் என்ற ஒரு விளையாட்டு இருப்பதை இவர் நீண்ட காலமாக அறிந்திருக்கவில்லை. பாரா பேட்மிண்டன் விளையாட்டில் இவர் போட்டியிடத் தொடங்கியதும், தேசிய மற்றும் சர்வதேச போட்டிகளில் இவர் வெற்றி பெற்றார்.

## மேற்கோள்கள்

பகுப்பு:1973 பிறப்புகள்
பகுப்பு:வாழும் மக்கள்
பிபிசி விளையாட்டு வீராங்கனைகள்

**பிபிசி இந்திய விளையாட்டு வீராங்கனைகள்** (BBC Indian Sportswoman of the Year)  என்பது  பிபிசி நிறுவனத்தினால் முன்னெடுக்கப்படும் விளையாட்டுத்துறையில் திறமையை வெளிப்படுத்தும் இந்திய விளையாட்டு வீராங்கனைகளை கௌரவித்து வழங்கப்படும் விருதாகும். இந்த விருது வழங்கல் 2020 ஆம் ஆண்டில் தொடங்கப்பட்டது. முதன் முதலில் இவ்விருதைப் பெற்றவர் பு. வெ. சிந்து ஆவார்.

விருது வழங்கப்படும் ஆண்டிற்கு முந்தைய ஆண்டில் தத்தம் துறைகளில் திறமையாக செயற்படும் ஐம்பது இந்திய விளையாட்டு வீராங்கனைகளின் பட்டியல் தயார் செய்யப்படும். விளையாட்டுத்துறை பத்திரிகையாளர்கள், நிபுணர்களினால் வாக்களிப்பின் மூலம் ஐந்து வீராங்கனைகள் தெரிவு செய்யப்படுவார்கள். இவ் ஐந்து வேட்பாளர்களுக்கும் பொதுமக்கள் பிபிசி வலைத்தளங்களின் வழியாக வாக்களிக்கலாம். அதிக வாக்குகளைப் பெறும் விளையாட்டு வீராங்கனை அவ்வருடத்திற்கான வெற்றியாளராக அறிவிக்கப்படுவார். பிபிசி இந்திய விளையாட்டு வீராங்கனை என்ற பட்டத்தை பெறுவார்.

## முதல் விருது வழங்கல் நிகழ்வு
இந்த விருது வழங்கல் முதன்முதலில் 2020 ஆம் ஆண்டில்  தொடங்கப்பட்டது. இவ்விருது வழங்கலின் முதலாம் ஆண்டில் விரைவோட்ட மெய்வல்லுனரான துத்தி சந்த், மாற்றுத்திறனாளி இறகுப்பந்து விளையாட்டு வீராங்கனை மானசி கிரிஷ்சந்திர ஜோசி, குத்துச்சண்டை வீராங்கனை மேரி கோம், மல்யுத்த வீராங்கனை வினேஷ் போகாட் மற்றும் இறகுபந்தாட்ட வீராங்கனை பு. வெ. சிந்து ஆகியோர் பொது  வாக்களிப்புக்கு இறுதி வேட்பாளர்களாக தேர்வு செய்யப்பட்டனர்.

பிபிசி மார்ச் 8, 2020 அன்று, அனைத்துலக பெண்கள் நாளை முன்னிட்டு விருது வழங்கல் விழாவை தில்லியில்  நடத்தியது. அதிக வாக்குகளைப் பெற்று பு. வெ. சிந்து 2020 ஆம் ஆண்டின் இந்திய விளையாட்டுப் வீராங்கனையாக வெற்றி வாகைசூடினார்.

இந்நிகழ்வில் இந்திய இளைஞர் விவகாரங்கள் மற்றும் விளையாட்டு அமைச்சர் கிருன் ரிஜிஜு சிறப்பு விருந்தினராக கலந்து கொண்டார். இந்த நிகழ்ச்சியின் போது ஓய்வுபெற்ற  தடகள வீராங்கனை பி. டி. உசாவிற்கு வாழ்நாள் சாதனையாளர் விருது வழங்கப்பட்டது.

## இரண்டாவது விருது வழங்கல் நிகழ்வு
பிபிசி நிறுவனம் 2021 சனவரி 8 அன்று இரண்டாவது பிபிசி இந்திய விளையாட்டு வீராங்கனைகள் விருதுக்கான அறிவிப்பை வெளியிட்டது.

இரண்டாவது பதிப்பில் கள வளைகோல் பந்தாட்ட வீராங்கனை இராணி இராம்பால், மற்போர் வீராங்கனை வினேசு போகாட், துப்பாக்கி சுடும் மனுபாக்கர், விரைவோட்ட மெய்வல்லுனரான துத்தி சந்த், சதுரங்க விளையாட்டு வீராங்கனை கொனரு ஹம்பி ஆகிய ஐவரும் இறுதிச் சுற்றுக்கு தேர்வு செய்யப்பட்டுள்ளனர். 2021 மார்ச் 8 அன்று வெற்றியாளர் வாக்கெடுப்பின் மூலம் தெரிவு செய்யப்பட்டு அறிவிக்கப்படுவார்.

இந்நிகழ்வின் பகுதியாக நாடு முழுவதும் உள்ள பத்திரிகைத் துறை மாணவர்கள் பல்வேறு இந்திய மொழி விக்கிபீடியாக்களில் இந்திய விளையாட்டுப் பெண்கள் குறித்த கட்டுரைகளை உருவாக்கி மேம்படுத்துவார்கள்.

## சான்றுகள்
சந்தியா ரங்கநாதன்

**சந்தியா ரங்கநாதன்** (*Sandhiya Ranganathan*) இந்தியாவைச் சேர்ந்த ஒரு தொழில்முறை காற்பந்தாட்ட வீராங்கனையாவார். 1996 ஆம் ஆண்டு மே மாதம் 20 ஆம் தேதி இவர் பிறந்தார்.

இந்திய மகளிர் தேசிய கால்பந்து அணிக்காகவும்,  இந்திய மகளிர் கூட்டிணைவுப்போட்டிகளில்  சேது கால் பந்தாட்ட சங்க அணிக்காவும் நடுக்கள வீராங்கனையாக இவர்  விளையாடுகிறார்.

## பன்னாட்டு அரங்கில்

# 2018 ஆம் ஆண்டு எசுப்பானியாவின் வேலன்சியா நகரில் நடைபெற்ற 2018 ஆம் ஆண்டிற்குரிய கோட்டிப் பெண்கள் கால்பந்து போட்டியில் சந்தியா தனது முதல் கோலை அடித்தார்.
# 2019 ஆம் ஆண்டு மார்ச்சு மாதம் 17 ஆம் நாள் நடைபெற்ற தெற்காசிய கால்பந்து கூட்டமைப்பு போட்டியில் இலங்கை அணிக்கு எதிரான போட்டியில் தனது இரண்டாவது கோலை சந்தியா அடித்தார்.
# 2020 ஆம் ஆண்டு நடைபெற்ற ஆசிய கால்பந்து கூட்டமைப்பு கால்பந்து போட்டிகளுக்கான தகுதிச் சுற்று போட்டியில் 2019 ஆம் ஆண்டு ஏப்ரல் 6 ஆம் தேதி இந்தியாவை எதிர்த்து விளையாடிய நேபாள அணிக்கு எதிராக சங்கீதா முக்கியமான ஒரு கோலை அடித்தார்.

## பன்னாட்டு கோல்கள்

: இந்திய அணி புள்ளிகளும் முடிவுகளும் .

## மேற்கோள்கள்


பகுப்பு:1996 பிறப்புகள்
பகுப்பு:வாழும் மக்கள்
பகுப்பு:இந்திய காற்பந்தாட்ட வீரர்கள்
பகுப்பு:தமிழக காற்பந்தாட்ட வீரர்கள்
சாய்லி சிங்கு

**சாய்லி சிங்கு**  (Shaili Singh) (பிறப்பு: 7 ஜனவரி 2004) ஓர் இந்திய விளையாட்டு வீராங்கனையாவார். இவர் நீளம் தாண்டுதல் போட்டிகளில் பங்கேற்கிறார்.  வயதுக்குட்பட்ட பிரிவுகளில் ஜூனியர் இந்திய தேசிய நீளம் தாண்டுதல் சாம்பியனான இவர், 18 வயதுக்குட்பட்ட பிரிவில் உலகின் முதல் 20 நீளம் தாண்டுதல் வீரர்களில் ஒருவராக உள்ளார்.  18 வயதுக்குட்பட்ட பிரிவினர் நீளம் தாண்டுதல் குறித்த தேசிய சாதனை படைத்துள்ளனர்.  மூத்த இந்திய லாங் ஜம்பர் அஞ்சு பாபி ஜார்ஜ் மற்றும் அவரது கணவர், விருது பெற்ற பயிற்சியாளர் ராபர்ட் பாபி ஜார்ஜ் ஆகியோரால் அவருக்கு பயிற்சி அளிக்கப்படுகிறது. அஞ்சு பாபி ஜார்ஜ் அறக்கட்டளையில் பயிற்சி பெற்றதைத் தவிர, ஒலிம்பிக் தங்க குவெஸ்ட் மற்றும் பெங்களூரில் உள்ள அபிநவ் பிந்த்ரா மையமும் சிங்கிற்கு ஆதரவளிக்கின்றன.

## வாழ்க்கைப் பின்னணி
ஷெய்லி சிங்  ஜனவரி 7, 2004 அன்று இந்தியாவின் உத்திரப்பிரதேசத்தில் உள்ள ஜான்சியில் பிறந்தார்.  அவர் மூன்று குழந்தைகளுக்கு ஒரு பெற்றோராக இருக்கும் தாய் வினிதா சிங் என்பவரால் வளர்க்கப்பட்டார்.‌  ஷெய்லி தன் இளம் வயதிலேயே தடகளத் தொழிலைத் தொடர விருப்பம் தெரிவித்தபோது, ​​தையல் தொழிலில் இருந்த அவரது தாயார் வினிதா சிங் அதிர்ச்சியடைந்தார்.  ஒரு சிறிய நகரத்தில் ஒரு சாதாரண பின்னணியைக் கொண்ட ஒரு பெண் நீளம் தாண்டுதலை தனது தொழிலாக கொள்வதைப் பற்றி யோசிப்பது எளிதல்ல.

இருப்பினும், நீளம் தாண்டுதலில் இளம் பெண்ணான சிங்கின் குறிப்பிடத்தக்க திறமை முன்னாள் இந்திய லாங் ஜம்பர் அஞ்சு பாபி ஜார்ஜின் கணவரும் பயிற்சியாளருமான ராபர்ட் பாபி ஜார்ஜின் கவனத்தை ஈர்த்தது.  பெங்களூரில் உள்ள அஞ்சு பாபி ஜார்ஜ் விளையாட்டு அறக்கட்டளையில் சிங்கிற்கு பயிற்சி அளிக்க அவர் முன்வந்தார்.

அஞ்சு பாபி ஜார்ஜ் விளையாட்டு அறக்கட்டளையில் பயிற்சி பெறுவதற்காக சிங் தனது 14 வயதில் பெங்களூருக்கு சென்றார்.  ஜார்ஜ் தம்பதியின் மேற்பார்வையில் சிங் பயிற்சியைத் தொடங்கினார்.  சிங் ஒரு விதிவிலக்கான திறமை வாய்ந்தவர் என்று அவரது பயிற்சியாளரும் இந்தியாவின் மூத்த வீரருமான அஞ்சு பாபி ஜார்ஜ் நம்புகிறார், அவர் ஒரு நாள் தனது தேசிய சாதனையை நீளம் தாண்டுதலில் முறியடிப்பார் - இது 14 ஆண்டுகளாக நிற்கும் ஒன்று.  முக்கிய சர்வதேச போட்டிகளில் இந்தியாவுக்கான தடகளத்தில் ஒரு மாயையான தங்கப் பதக்கம் வெல்லும் திறன் சிங்கிற்கு இருப்பதாக அஞ்சு கூறுகிறார்.

## சாதனைகள்

* தேசிய ஜூனியர் தடகள சாம்பியன்ஷிப் ராஞ்சி 2018 இல் 16 வயதுக்குட்பட்ட நீளம் தாண்டுதல் பிரிவில் தங்கப்பதக்கம்
* குண்டூர் ஏ.பி., தேசிய ஜூனியர் தடகள சாம்பியன்ஷிப் 2019 இல் 18 வயதுக்குட்பட்ட பிரிவில் தங்கப்பதக்கம்
* 2018 ஆம் ஆண்டில் ராஞ்சியில் நடந்த ஜூனியர் தேசிய தடகள சாம்பியன்ஷிப்பில் யு -16 பிரிவில் நீளம் தாண்டுதலில் தங்கப்பதக்கம் வென்ற சிங், அங்கு ஜூனியர் நீளம் தாண்டுதலுக்கான தேசிய சாதனையையும் முறியடித்தார்.  அவர் 5.94 மீட்டர் தாவலை பதிவு செய்தார்.  2019 ஆம் ஆண்டில், ஆந்திராவின் குண்டூரில் நடந்த ஜூனியர் தேசிய தடகள போட்டியில் தங்கப் பதக்கம் வெல்ல 6.15 மீட்டர் தாண்டி, 18 வயதுக்குட்பட்ட தனது சொந்த சாதனையை அவர் சிறப்பாகப் பெற்றார்.  இது 2020 ஆம் ஆண்டில் IAAF 20 வயதுக்குட்பட்ட சாம்பியன்ஷிப்பில் பங்கேற்பதற்கான தகுதிக்கு முன்னதாக இருந்தது.

## மேற்கோள்கள்


பகுப்பு:2004 பிறப்புகள்
பகுப்பு:வாழும் மக்கள்
பகுப்பு:இந்தியத் தடகள வீரர்கள்
இங்கோகம் பாலா தேவி

**இங்கோகம் பாலா தேவி** (*Ngangom Bala Devi*) ஓர் இந்திய கால்பந்தாட்ட வீராங்கனையாவார். 1990 ஆம் ஆண்டு பெப்ரவரி மாதம் 2 அன்று பிறந்தார். இசுக்காட்லாந்து பெண்கள் கால்பந்தாட்ட கூட்டிணைவுப் போட்டிகளில் விளையாடும் ரேஞ்சர்சு கால்பந்து அணியிலும்  இந்தியப் பெண்கள் தேசிய கால்பந்தாட்ட அணியிலும் முன்கள வீரராக பாலா தேவி விளையாடி வருகிறார்.

## வாழ்க்கைக் குறிப்பு
பாலா தேவி வடகிழக்கு இந்திய மாநிலமான மணிப்பூரில் பிறந்து வளர்ந்தார். கால்பந்தாட்டம் தேவியின் குடும்பத்தில் ஒரு மரபாகவே இருந்தது. தன் இளம் வயதிலேயே தேவி கால்பந்தாட்டத்தை  ஆடத் தொடங்கினார். 11 வயதில் உள்ளூர் பெண்கள் கால்பத்தாட்டக் குழுவில்  இணைந்து விளையாடத் தொடங்கினார். இவரின் தந்தையின் பிரியமான பொழுது போக்குகளில் ஒன்றும் கால்பந்தாட்டமாகும். தேவி தனது தந்தை, அண்ணன்,  இரட்டையரான சகோதரிகள் ஆகியோருடன் கால்பந்தாட்டம் ஆடிவந்தார். குறிப்பாக ஆண்களுடன் கால்பந்தாட்டம் ஆடியபடியே தேவி வளர்ந்தார்.  வலைப்பந்தாட்டம், எறிபந்தாட்டம் போன்ற விளையாட்டுகளையும் தேவி விளையாடி வந்தார். மணிப்பூர் மாநிலத்திலுள்ள ஓயினாம் நகரிலுள்ள ஓனம் தம்பல் மார்க் கல்லூரியில் தனது கல்வியை முடித்தார். குடும்பத்தில் பாலா தேவி மட்டுமே தொழில்முறை  கால்பந்தாட்டம் ஆடுமளவுக்கு  உயர்ந்தார்.

## தொழில்முறை சாதனைகள்

# 2002 ஆம் ஆண்டு அசாமில் நடந்த 19 வயதுக்குட்பட்டோருக்கான  பெண்கள் சாம்பியன் பட்டப் போட்டியில் பங்கேற்ற மணிப்பூர் அணியின் ஒரு பகுதியாக இருந்தார். இப்போட்டியின் சிறந்த ஆட்டக்காரர் என்ற சிறப்பு வழங்கப்பட்டது. 2003 ஆம் ஆண்டு போட்டியிலும் இந்த சிறப்பு மீண்டும் இவருக்குக் கிடைத்தது.
# இந்திய மகளிர் கால்பந்து சாம்பியன்பட்டப் போட்டியில்  மணிப்பூர் மூத்த பெண்கள் கால்பந்து அணியை பிரதிநிதித்துவப்படுத்த தேவி தேர்ந்தெடுக்கப்பட்டார்.
# 2014 ஆம் ஆண்டு நடைபெற்ற  பெண்கள் கால்பந்து சாம்பியன்பட்டத்தை வென்ற மணிப்பூர் அணியின் ஒரு பகுதியாக தேவி விளையாடினார். மணிப்பூர் ஒடிசாவை இறுதிப்போட்டியில்  3–1 என்ற கணக்கில் தோற்கடித்தது.
# 2014 ஆம் ஆண்டு நடைபெற்ற தெற்காசிய கால்பந்துக் கூட்டமைப்பு சாம்பியன் பட்டப் போட்டியில் வென்ற இந்திய அணியில் தேவி அங்கம் வகித்தார்.
# 2015 ஆம் ஆண்டு நடைபெற்ற இந்திய தேசிய விளையாட்டுப் போட்டிகளில் கால்பந்தாட்டப் பிரிவில் தேவி அங்கம் வகித்த மணிப்பூர் அணி தங்கப் பதக்கம் வென்றது.
# 2020 ஆம் ஆண்டு டிசம்பர் மாதம்  6 அன்று ஐரோப்பாவில் நடைபெற்ற ஒரு தொழில்முறை கால்பந்து போட்டியில் கோல் அடித்த முதல் இந்திய பெண்மணி என்ற பெருமையை பாலா தேவி பெற்றார்.
# பல நட்சத்திர வீர்ர்களுடன் போட்டியிட்டு ஆசிய கால்பந்தாட்ட கூட்டமைப்பு வழங்கும் இந்த வார சிறந்த கால்பந்தாட்ட வீர்ர் என்ற விருதை தேவி வென்றுள்ளார். இவ்விருதை வென்ற முதல் இந்தியர் என்ற சிறப்பு தேவிக்கு கிடைத்தது..

## மேற்கோள்கள்

பகுப்பு:1990 பிறப்புகள்
பகுப்பு:வாழும் மக்கள்
பகுப்பு:காற்பந்தாட்ட வீரர்கள்
வி. கோ. விசுமயா

**வெல்லுவா கொரத் விசுமயா** (*Velluva Koroth Vismaya*) இந்தியாவைச் சேர்ந்த ஓர் ஓட்டப்பந்தய வீராங்கனையாவார். 1997 ஆம் ஆண்டு மே மாதம் 14 ஆம் தேதி இவர் பிறந்தார். 400 மீட்டர் ஓட்டப் போட்டிகளில் விசுமயா சிறப்புத் தகுதி பெற்றவராவார்.

2018 ஆம் ஆண்டு நடைபெற்ற ஆசிய விளையாட்டுப் போட்டிகளில் 4x400 மீட்டர் தொடர் ஓட்டப் பந்தயத்தில் பங்கெடுத்து தங்கம் வென்ற இந்திய பெண்களில் இவரும் ஒரு வீராங்கனையாக இடம்பெற்றிருந்தார். 2019 ஆம் ஆண்டு நடைபெற்ற ஆசிய தடகள சாம்பியன் பட்டப் போட்டிகளில் பெண்களுக்கான 4×400 மீட்டர் தொடர் ஓட்டத்தில் வெள்ளிப் பதக்கம் வென்றுள்ளார். அதே போட்டியின் 4×400 மீட்டர் கலப்பு வீரர்கள் பிரிவிலும் இவர் வெள்ளிப் பதக்கத்தை வென்றுள்ளார்.  
## வாழ்க்கைக் குறிப்பு
வி.கே விசுமயா கேரளாவின் கண்ணூர் மாவட்டத்தில் 1997 ஆம் ஆண்டு பிறந்தார்.வி.கே விசுமயாவின் தந்தை ஒரு மின்சார பணியாளர். தாயார் ஓர் இல்லத்தரசி. உயர்கல்வி படித்து எதிர்காலத்தில் ஒரு பொறியாளராகவும், கல்வி உலகில் தொடர்ந்து சஞ்சரிக்கவும் இவர் விரும்பினார். ஆனால் தடகளப் பயிற்சியில் இருந்த அவரின் சகோதரி விதிசாவைப் போலவே தடகள விளையாட்டில் பயிற்சி பெறத் தொடங்கினார். 
## வெற்றிகள்
# 2013 ஆம் ஆண்டு  கொத்தமங்கலம் செயிண்ட் சியார்ச்சு மேல்நிலைப்பள்ளியில் 11-ஆம் வகுப்பு பயிலும் போது தென்னிந்திய அளவில் நடந்த பள்ளிகளுக்கு இடையிலான விளையாட்டுப் போட்டிகளில் தங்கப் பதக்கம் வென்றார்.  
# 2017ஆம் ஆண்டு அகில இந்திய பல்கலைக்கழகங்களுக்கு இடையிலான சாம்பியன் பட்டப் போட்டிகளில் கலந்துகொண்டு 200 மீட்டர் ஓட்டத்தில் வெற்றி பெற்று தங்கப்பதக்கம் வென்றார். அதே போட்டியில் 400 மீட்டர் ஓட்டத்தில் வெள்ளிப் பதக்கத்தையும் வென்றார். 
# 2019 ஆம் ஆண்டு செக் குடியரசின் புரோனோ நகரில் நடந்த தடகள சந்திப்பில் 400 மீட்டர் ஓட்டத்தை 52.12 வினாடிகளில் ஓடி தங்க பதக்கம் வென்றுள்ளார். 
# 2019 ஆம் ஆண்டு நடைபெற்ற 59 ஆவது தேசிய திறந்தநிலை தடகளப் போட்டிகளில் 400 மீ ஓட்டப் பந்தயத்தில் தங்கப் பதக்கம் வென்றார்.
# 2021 கோடைக்கால ஒலிம்பிக் போட்டியில் பங்கு பெறும் வாய்ப்பைப் பெற்றுள்ளார்.

## மேற்கோள்கள்

## புற இணைப்புகள்
* 

பகுப்பு:1997 பிறப்புகள்
பகுப்பு:வாழும் மக்கள்
பகுப்பு:இந்தியத் தடகள வீரர்கள்
சஃபாலி வர்மா

**சஃபாலி வர்மா** (*Shafali Verma*) இந்தியாவைச் சேர்ந்த ஒரு துடுப்பாட்ட வீராங்கனையாவார். 2004 ஆம் ஆண்டு சனவரி மாதம் 28 ஆம் தேதி இவர் பிறந்தார். இந்திய தேசியப் பெண்கள் அணியில் சஃபாலி விளையாடி வருகிறார். 2019 ஆம் ஆண்டு  தனது 15 ஆவது வயதில் இந்தியப் பெண்கள் 20/20 அணியில் இடம்பிடித்து இந்தியாவுக்காக இவர் பன்னாட்டுப் போட்டிகளில் விளையாடி வருகிறார்.

## தனிப்பட்ட வாழ்வும் பின்புலமும்
அரியானா மாநிலத்திலுள்ள ரோத்தக் நகரில் சஃபாலி வர்மா பிறந்தார். 2013 ஆம் ஆண்டு நவம்பர் மாதம் சஃபாலிக்கு 9 வயதாக இருக்கும்போது சச்சின் டெண்டுல்கரின் ரஞ்சிக் கோப்பை  இறுதி ஆட்டத்தைப் பார்க்க நேரிட்டதால் இவருக்கு துடுப்பாட்டத்தின் மீது ஆர்வம் உண்டானது. இவரது தந்தையும் சகோதரரும் இந்த ஆர்வத்தை மேலும் தூண்டி ஆதரவளித்துள்ளனர். ஓர் உள்ளூர் போட்டியில் உடல்நிலை சரியிலாமலிருந்த தனது சகோதரனுக்குப் பதிலாக அப்போட்டியில் விளையாட  சஃபாலிக்கு வாய்ப்பு கிடைத்தது. அப்போட்டியில் ஆட்டநாயகன் மற்றும் தொடர் நாயகன் விருதுகள் இவருக்கு கிடைத்தன.

## தொழில்முறை சாதனைகள்

# 2019  ஆம் ஆண்டு செப்டம்பர் மாதத்தில்  தென்னாப்பிரிக்காவுக்கு எதிரான தொடருக்கான இந்திய மகளிர் இருபது -20 அணியில் சஃபாலி இடம் பெற்றார். இப்போட்டியே இவருக்கு அறிமுகப் போட்டியாகும். 15 வயதில்  அறிமுகம் என்பதால் இந்திய அணியில் மிக இளம் வயது வீராங்கனை என்ற சிறப்பும் இவருக்கு உண்டு.
# 2019 ஆம் ஆண்டு நவம்பரில் மேற்கிந்தியத் தீவுகள் அணிக்கு எதிரான தொடருக்கான இந்திய மகளிர் இருபது -20 அணியில் சஃபாலி இடம் பெற்றார். இப்போட்டியில் மிக இளம் வயதில் அரை சதம் அடித்தவர் என்ற சிறப்பு சஃபாலிக்கு சேர்ந்தது. 5 போட்டிகள் கொண்ட இத்தொடரில் 158 ஓட்டங்கள் எடுத்து தொடர் நாயகி என்ற விருதும் கிடைத்தது.
# 2020 ஆண்டு சனவரியில் ஆத்திரேலியாவுக்கு எதிரான பெண்கள் 20/20 உலகக் கோப்பைப் போட்டிகளில் இடம்பெற்றார். தற்பொழுது பெண்கள் 20/20 விளையாட்டு வீரர்களின் தரவரிசைப்  பட்டியலில் சஃபாலி மூன்றாவது இடத்தில் உள்ளார்.

## மேற்கோள்கள்

## புற இணைப்புகள்

* 

பகுப்பு:2004 பிறப்புகள்
பகுப்பு:வாழும் மக்கள்
பகுப்பு:இந்தியத் துடுப்பாட்டக்காரர்கள்
சிம்ரஞ்சித்து கவுர் பாத்

**சிம்ரஞ்சித்து கவுர் பாத்** (*Simranjit Kaur Baatth*) இந்தியாவின் பஞ்சாப் மாநிலத்தைச் சேர்ந்த ஒரு தொழில்சாரா குத்துச்சண்டை வீராங்கனை ஆவார்.  இவர் 1995 ஆம் ஆண்டு சூலை மாதம் 10 அன்று பிறந்தார்.

2011 ஆம் ஆண்டு முதல்  பன்னாட்டு அளவில் இந்தியாவிற்காக குத்துச்சண்டை போட்டிகளில் கலந்து கொள்கிறார். 2018 ஆம் ஆண்டு நடைபெற்ற தொழில்சாரா பன்னாட்டு குத்துச்சண்டை கூட்டமைப்பு  மகளிர் உலக குத்துச்சண்டை சாம்பியன்பட்டப் போட்டியில் இந்தியாவுக்காக வெண்கலப் பதக்கம் வென்றுள்ளார். துருக்கி நாட்டின் இசுதான்புல் நகரில் நடைபெற்ற அமெட்  கொமர்ட் பன்னாட்டு மகளிர் குத்துச்சண்டைப் போட்டியில் 64 கிலோ எடைப் பிரிவில் வெற்றி பெற்று தங்கப் பதக்கம் வென்ற இந்திய அணியில் ஒருவராகவும் கவுர் அங்கம் வகித்துள்ளார்.

2021 ஆம் ஆண்டு சப்பான் நாட்டின் டோக்கியோ நகரில் நடக்க உள்ள ஒலிம்பிக் போட்டியில் 60 கிலோ குத்துச்சண்டைப் போட்டியில் கவுர் பங்கேற்க உள்ளார். ஒலிம்பிக் குத்துச் சண்டைப் போட்டியில் கலந்து கொள்ளும் முதலாவது பஞ்சாப் பெண் என்ற சிறப்பும் கவுருக்கு கிடைத்துள்ளது.

## வாழ்க்கைக் குறிப்பு
இந்தியாவின் பஞ்சாப் மாநிலத்திலுள்ள லூதியானா மாவட்டத்திலிருக்கும் சாக்கர் கிராமத்தில் கவுர் பிறந்தார். கமல் யீத் சிங் மற்றும் ராச்பால் கவுர் தம்பதியர் இவருடைய பெற்றோர்களாவர். தனது மூத்த உடன்பிறப்புகளும் குத்துச்சண்டைக்கு வந்தபின்னரும் கவுர் குத்துச்சண்டையைத் தொடர  இவரது தாயால் ஊக்குவிக்கப்பட்டார்.

## தொழில்முறை சாதனைகள்

# 2011 ஆம் ஆண்டு பஞ்சாப் மாநிலம் பட்டியாலாவில் நடைபெற்ற 6 ஆவது  இளையோர் பெண்கள் தேசிய குத்துச்சண்டைப் போட்டியில் வெண்கலப் பதக்கத்தை வென்றார்.
# 2012 ஆம் ஆண்டில் ஆந்திரப் பிரதேச மாநிலம் விசாகப்பட்டினம் நகரத்தில் நடைபெற்ற 4 ஆவது இடை மண்டல மகளிர் தேசிய குத்துச்சண்டை சாம்பியன் பட்டப் போட்டியிலும், பட்டியாலாவில் நடைபெற்ற 8 ஆவது இளையோர் பெண்கள் தேசிய குத்துச்சண்டை சாம்பியன் பட்டப் போட்டியிலும் முறையே வெண்கலம் மற்றும் வெள்ளிப் பதக்கங்களை வென்றார்.
# 2015 ஆம் ஆண்டு அசாம் மாநிலம் குவகாத்தியின் நியூ போங்கைகாவோன் நகரில் நடந்த 16 ஆவது முதியோர் பெண்கள் தேசிய குத்துச்சண்டை சாம்பியன் பட்டப் போட்டியில் வெண்கலப் பதக்கம் வென்றார்.
# 2018 ஆம் ஆண்டு துருக்கியின் இசுதான்புல் நகரத்தில் நடைபெற்ற  64 கிலோ பிரிவில் நடந்த அகமத் காமெர்ட்டு பன்னாட்டு குத்துச்சண்டை போட்டியில் கவுர் தங்கப் பதக்கம் வென்றார். மோனிகா மற்றும் பாக்யபதி கச்சாரி ஆகியோர் முறையே 48 கிலோ மற்றும் 81 கிலோவில் தங்கப்பதக்கம் வென்றனர்.
# இந்தியாவின் புது தில்லியில் நடைபெற்ற மேரி கோம் தலைமையிலான 2018  தொழில்சாரா  மகளிர் உலக குத்துச்சண்டை சாம்பியன் பட்டப் போட்டியில் 10 உறுப்பினர்களைக் கொண்ட இந்திய அணியில் கவுர் ஒரு பகுதியாக இருந்தார். இலகுரக பளு தூக்கும் போட்டியில் பங்கேற்ற இவர் வெண்கலப் பதக்கம் வென்றார்.
# 2019 ஆம் ஆண்டு இந்தோனேசியாவின் லபுவன் பாயோவில் நடைபெற்ற 23 ஆவது குடியரசுத் தலைவர் கோப்பை பன்னாட்டு குத்துச்சண்டை போட்டியில் கவுர் தங்கப்பதக்கம் வென்றார்.

## மேற்கோள்கள்


## புற இணைப்புகள்

* Simranjit Kaur Profile  Page 209

பகுப்பு:1995 பிறப்புகள்
பகுப்பு:வாழும் மக்கள்
பகுப்பு:இந்திய விளையாட்டு வீரர்கள்
யசாசுவினி சிங் தேசுவால்

**யசாசுவினி சிங் தேசுவால்** (*Yashaswini Singh Deswal*) இந்தியாவைச் சேர்ந்த ஒரு துப்பாக்கி சுடும் வீராங்கனையாவார். 2019 ஆம் ஆண்டு பிரேசில் நாட்டின் இரியோ டி செனீரோவில் நடைபெற்ற பன்னாட்டு துப்பாக்கி சுடும்போட்டி கூட்டமைப்பு போட்டியில் 10 மீட்டர் காற்றழுத்த துப்பாக்கி சுடும் பிரிவில் தேசுவால் தங்கப் பதக்கம் வென்றார். இதைத் தொடர்ந்து 2020 ஆம் ஆண்டில் நடக்கவிருந்த போட்டியில் இந்தியா பங்கேற்கும் தகுதியைப் பெற்றது.

## வாழ்க்கைக் குறிப்பு
தேசுவால் 1997 ஆம் ஆண்டு மார்ச்சு மாதம் 30 அன்று புது தில்லியில் பிறந்தார். இவரின் தந்தை எசு.எசு.தேசுவால் ஓர் இந்தியக் காவல் பணி அலுவலராவார். இந்தியா-திபெத் எல்லை காவல்துறை பொது இயக்குநராக இவர் பணிபுரிந்தார். தாய் சரோச் தேசுவால் அரியானா மாநிலத்தின் பஞ்ச்குலா மாவட்டத்தில் முதன்மை வருமான வரி தலைமை ஆணையராக பணியாற்றி வருகிறார். 2019 ஆம் ஆண்டு ஆகத்து மாத நிலவரப்படி  சண்டிகரில் உள்ள டி.ஏ.வி கல்லூரியில் தேசுவால் படித்துக் கொண்டிருந்தார்.

## தொழில் முறை சாதனைகள்
#  தேசுவால் 2012  ஆம் ஆண்டு முதல் துப்பாக்கி சுடும்  பயிற்சியை தொடங்கினார்.  2014 ஆம் ஆண்டில் சீனாவின் நாங்கிங் நகரில் நடைபெற்ற கோடைக்கால இளையோர் ஒலிம்பிக் போட்டிக்கு இவர் தகுதி பெற்றார். அங்கு 10 மீட்டர் காற்றழுத்த துப்பாக்கி சுடும் விளையாட்டின்  இறுதிப் போட்டிவரை முன்னேறி ஆறாவது இடத்தைப் பிடித்தார்.
# 2016 ஆம் ஆண்டு செருமனி நாட்டின் சுகில் நகரில் நடைபெற்ற பன்னாட்டு துப்பாக்கி சுடும் விளையாட்டு இளையோர் உலகக் கோப்பை போட்டியில் தனிநபர் மற்றும் குழு என இரண்டு பிரிவுகளிலும் வெள்ளிப் பதக்கம் வென்றார். 
# அசர்பைசானின் குவாபாலா நகரில் 2016 ஆம் ஆண்டு நடைபெற்ற துப்பாக்கி சுடும் குழுப் போட்டியில் பங்கேற்றார். இப்போட்டியில் அக்குழுவினருக்குத் தங்கப் பதக்கம் கிடைத்தது. 
# 2016 ஆம் ஆண்டு நடைபெற்ற தெற்காசிய விளையாட்டுப் போட்டிகளில் அணி நிகழ்வில் தங்கப் பதக்கத்தையும், தனிநபர் போட்டியில் வெண்கலப் பதக்கத்தையும் தேசுவால் பெற்றார்.
# 2017 ஆம் ஆண்டு நடைபெற்ற  பன்னாட்டு துப்பாக்கி சுடும் கூட்டமைப்பு போட்டியில் இளையோர் உலக சாம்பியன் பட்டப் போட்டியில் தங்கப் பதக்கம் வென்றார். புள்ளிகள் கணக்கில் அதுவரையில் எட்டியிருந்த சாதனை புள்ளிகளை சமன் செய்தார். 
# 2019 ஆம் ஆண்டு இரியோ டி செனிரோவில் நடைபெற்ற 2019 பன்னாட்டு துப்பாக்கி சுடுவோர் கூட்டமைப்பின் உலகக் கோப்பை போட்டியில் தேசுவால் தங்கப் பதக்கம் வென்றார். இறுதி சுற்றில் இவர் முன்னாள் ஒலிம்பிக் மற்றும் உலக சாம்பியனான ஒலினா கோசுடெவிச்சை தோற்கடித்தார்.

## மேற்கோள்கள்

பகுப்பு:1997 பிறப்புகள்
பகுப்பு:வாழும் மக்கள்
பகுப்பு:இந்திய விளையாட்டு வீரர்கள்
அர்ச்சனா கிரிசு கமத்

**அர்ச்சனா கிரிசு கமத்** (Archana girish kamath) ஓர் இந்திய மேசைப் பந்து  விளையாட்டு வீராங்கனை ஆவார். 2000 ஆம் ஆண்டு சூன் மாதம் 17இல் இவர் பிறந்தார்.

2015 ஆம் ஆண்டு பிரான்சு நாட்டில் நடைபெற்ற மேசைப்பந்து போட்டியில் காலிறுதிச் சுற்று வரை  முன்னேறியுள்ளார். 2017 ஆம் ஆண்டு இத்தாலி நாட்டில்  நடைபெற்ற உலக இளையோர் மேசைப்பந்து போட்டியில் காலிறுதிச் சுற்றுக்கு முன் சுற்று வரை தகுதி பெற்றார். மியான்மரில் 2018 ஆம் ஆண்டு நடைபெற்ற ஆசிய இளையோர்  மேசைப் பந்தாட்டப் போட்டியில் வெண்கலப் பதக்கம் வென்றுள்ளார்.

## வாழ்க்கைப் பின்னணி
அர்ச்சனா கமத் தனது ஒன்பது வயதில் மேசை பந்தாட்ட விளையாட்டை தொடங்கினார். இவரது பெற்றோர்களான கிரிசு மற்றும் அனுராதா கமத் இருவரும் பெங்களுருவைத் தளமாகக் கொண்ட கண் மருத்துவர்களாவர்.

## சாதனைகள்
# 2020 ஆம் ஆண்டு டிசம்பர் மாத நிலவரத்தின் படி அர்ச்சனா கமத் உலக மேசைபந்து வீராங்கனைகள் பட்டியலில் 135 ஆவது இடத்தில் உள்ளார். 
# அர்ச்சனா 2011 ஆம் ஆண்டில்  தனது முதல் 12 வயது மற்றும் 18 வயதுக்குட்பட்டோருக்கான மேசைப் பந்தாட்ட போட்டிகளில் கர்நாடக மாநில பட்டத்தை வென்றார். மேலும் இம்மாநிலத்தின் துணை இளையோர் தரவரிசையில் முதல் இடத்தை தக்க வைத்துக் கொண்டார். கர்நாடக மாநிலத்தில் 15 வயது, 18 வயது மற்றும் 21 வயதுக்கு உட்பட்டோர் போட்டிகள் மற்றும் ஒற்றையர் மேசைப்பந்தாட்டப் போட்டி என்ற நான்கு தலைப்புகளிலும் சாம்பியன் பட்டம் பெற்றார். 2013 ஆம் ஆண்டு நடைபெற்ற தேசியப் போட்டிகளில் ஒற்றையர் போட்டியில் தங்கப் பதக்கமும் இரட்டையர் போட்டியில் வெண்கலப் பதக்கமும் வென்றார்.  
# 2014 ஆம் ஆண்டு பன்னாட்டு மேசைப் பந்தாட்ட கூட்டமைப்பு போட்டியில் இந்தியாவின் சார்பாக கலந்து கொண்டு விளையாடினார். இவர் பங்கேற்ற இந்திய அணி வெள்ளிப்பதக்கம் வென்றது. 
# 2018 ஆம் ஆண்டு அர்கெந்திணாவின் புவெனசு அயர்சு நடைபெற்ற  இளையோர் ஒலிம்பிக் போட்டிகளுக்கு தகுதி பெற்றார். அப்போட்டியில்  அரையிருதிக்கு வந்து நான்காவது இடத்தைப் பிடித்தார்.

## மேற்கோள்கள்

பகுப்பு:2000 பிறப்புகள்
பகுப்பு:வாழும் மக்கள்
பகுப்பு:மேசைப்பந்தாட்டம்
பகுப்பு:கர்நாடக நபர்கள்
ஈசா சிங்

**ஈசா சிங்** (*Esha Singh*)  இந்தியாவின் தெலுங்கானா மாநிலத்தைச்  சேர்ந்த ஒரு துப்பாக்கி சுடும் வீராங்கனையாவார். 2005 ஆம் ஆண்டு சனவரி மாதம் 1 ஆம் தேதி இவர் பிறந்தார்.

தன்னார்வ துப்பாக்கி சுடும் வீராங்கனையான இவர் செருமனி நாட்டின் சுகல் நகரில் 2019 ஆம் ஆண்டு நடைபெற்ற இளையோர் உலக கோப்பைப் போட்டியில் கலந்துகொண்டு வெள்ளிப் பதக்கம் வென்றுள்ளார். ஆசிய இளையோர் போட்டியின் 10 மீட்டர் காற்றழுத்த துப்பாக்கி சுடும் பெண்கள் பிரிவிலும் கலப்பு 10மீட்டர் காற்றழுத்த துப்பாக்கி சுடும் அணி ) போட்டியிலும் போட்டியிட்டு  இரண்டு தங்கப் பதக்கங்களை வென்றுள்ளார்.

## வாழ்க்கைக் குறிப்பு
ஈசா சிங், இந்தியாவின் தெலுங்கானா மாநிலம் ஐதராபாத்து நகரில் பிறந்தார். ராலி கார்ப்பந்தய ஓட்டுனரான சச்சின் சிங் மற்றும் சிறீலதா ஆகியோர் இவரது பெற்றோர்களாவர்.

ஒன்பது வயதில் ஐதராபாத்தில் உள்ள கச்சிபௌலி விளையாட்டு அரங்கத்தின் துப்பாக்கிச் சுடும் மையத்திற்குச் சென்றது முதல் துப்பாக்கி சுடும் விளையாட்டில் ஆர்வமும் உற்சாகமும் வரப்பெற்றுள்ளார். காற்றழுத்த துப்பாக்கி சுடும் பிரிவைத் தேர்ந்தெடுத்து பயிற்சிபெறத் தொடங்கினார். மகாராட்டிரா மாநிலம் புனேவில் உள்ள ககன் நரங்கின் பயிற்சி மையத்திற்குச் சென்று பயிற்சியைத் தொடர்ந்தார்.

## சாதனைகள்

# 13 வயதிலேயே கேரளாவில் 2018 ஆம் ஆண்டு நடைபெற்ற தேசிய துப்பாக்கி சுடும் போட்டியில் போட்டியிட்டு ஈசா சாம்பியன் பட்டம் பெற்றார். இப்போட்டியில் இளையோர், மூத்தோர் பிரிவு போட்டிகளிலும் ஈசா தங்கப் பதக்கங்களை வென்றார்.
# 2019 ஆம் ஆண்டு தாய்பெய் நகரில் நடைபெற்ற 12 ஆவது ஆசிய காற்றழுத்த துப்பாக்கி சாம்பியன் பட்டப் போட்டியில் 10மீ காற்றழுத்த துப்பாக்கி சுடும் பிரிவில் தங்கப் பதக்கம் வென்றார்.
# 2019 ஆம் ஆண்டு நவம்பர் மாதம் கத்தார் நாட்டின் தோகா நகரில் நடைபெற்ற ஆசிய இளையோர் துப்பாக்கி சுடுதல் சாம்பியன் பட்டப் போட்டியில் ஈசா வெற்றி பெற்று தங்கப் பதக்கம் வென்றார்.
# டோக்கியோ ஒலிம்பிக் போட்டிக்கான இந்தியாவின் மைய பயிற்சி அணியில் ஈசா சிங் தேர்வு செய்யப்பட்டுள்ளார்.

## மேற்கோள்கள்


பகுப்பு:2005 பிறப்புகள்
பகுப்பு:வாழும் மக்கள்
பகுப்பு:இந்திய விளையாட்டு வீரர்கள்
எசு. கலைவாணி

**எசு. கலைவாணி** (*S. Kalaivani*) ஓர் இந்தியக் குத்துச்சண்டை வீராங்கனையாவார். 1999 ஆம் ஆண்டு நவம்பர் மாதம் 25 அன்று இவர் பிறந்தார்.

48 கிலோ எடை பிரிவில் இந்தியாவின் சார்பாக பல்வேறு போட்டிகளில் போட்டியிட்டு விளையாடுகிறார். 2019 ஆம் ஆண்டு நேபாளத்தின் காட்மாண்டுவில் நடைபெற்ற தெற்காசிய விளையாட்டுப்  போட்டிகளில் கலந்து கொண்டு  தங்கப் பதக்கம் வென்றுள்ளார்.

இத்தாலியைச் சேர்ந்த ரஃபேலே பெர்காமாசுகோவிடம் கலைவாணி  பயிற்சி பெற்று வருகிறார்.
## வாழ்க்கைக் குறிப்பு

கலைவாணி 1999 ஆம் ஆண்டு நவம்பர் மாதம் 25ஆம் தேதி சென்னையின் வண்ணார்பேட்டையில் பிறந்தார். இவரின் தந்தை எம். சிறீனிவாசன்  இளமைக் காலங்களில் குத்துச் சண்டை வீரராக இருந்தவராவார். கலைவாணியின் சகோதரரும் தேசிய அளவிலான குத்துச் சண்டை வீரர் என்பது குறிப்பிடத்தக்கதாகும். சகோதரருக்கு தந்தை பயிற்சி அளிப்பதைப்  பார்த்த கலைவாணிக்கு குத்துச் சண்டை மீது ஆர்வம் எழுந்தது. தந்தையும் இவருக்கு பயிற்சி வழங்க தொடங்கினார். இதன் விளைவாக துணை இளையோர் போட்டிகள் பலவற்றில் கலைவாணி கலந்து கொள்ள ஆரம்பித்தார். பல வெற்றிகளைப் பெற்றார்.
## சாதனைகள்

# கலைவாணி 17 வயதில்  தமிழ்நாட்டுக்காக  மூத்தோர் தேசிய சாம்பியன்பட்டப் போட்டியில் பங்கேற்றார். பெல்லாரியில் சனவரி மாதம்  நடைபெற்ற  3 ஆவது தேசிய பெண்கள் குத்துச் சண்டை போட்டியில் இறுதிப்போட்டி வரை முன்னேறினார். போட்டியின் முடிவில் வெள்ளிப் பதக்கம் வென்றார். 
# 2019ஆம் ஆண்டு விஜய்நகரில் நடைபெற்ற மூத்தோர் அளவிலான தேசிய குத்துச்சண்டை சாம்பியன் பட்டப் போட்டியில் 18 வயது நிரம்பிய கலைவாணி போட்டியிட்டு வெற்றி பெற்றார். போட்டியின் மிகச் சிறந்த குத்துச் சண்டை வீராங்கனை என்ற பெயர் கலைவாணிக்குக் கிடைத்தது. 
# 2019 ஆம் ஆண்டு காட்மாண்டுவில் நடைபெற்ற 13 ஆவது தெற்காசிய விளையாட்டுப் போட்டியில் பாக்கித்தான், பூடான் நாட்டு வீராங்கனைகளை வீழ்த்தி இறுதிப் போட்டியில் நேபாளத்தின் மகார்சன் லலிதாவை 48 கிலோ எடைப் பிரிவில் வீழ்த்தி இந்தியாவுக்காகத் தங்கப் பதக்கத்தை வென்றார்.
## சான்றுகள்

பகுப்பு:1999 பிறப்புகள்
பகுப்பு:வாழும் மக்கள்
பகுப்பு:இந்திய விளையாட்டு வீரர்கள்
மாளவிகா பன்சோடு

**மாளவிகா பான்சோடு** (*Malvika Bansod*) இந்தியாவைச் சேர்ந்த இறகுப்பந்தாட்ட வீராங்கனை ஆவார். இவர் 2001ஆம் ஆண்டு செப்டம்பர் மாதம் 15 அன்று பிறந்தார். மகாராட்டிர மாநிலம் நாக்பூரைச் சேர்ந்த பான்சோடு தேசிய அளவிலான இறகுப்பந்து போட்டிகளின் இளையோர் மற்றும் மூத்தோர் பிரிவுகளில் பல தங்கப்பதக்கங்களை வென்றுள்ளார். உலக இறகுப்பந்து வீராங்கனைகளின் தரவரிசைப் பட்டியலில் முதல் 200 இடங்களுக்குள் இடம்பிடித்துள்ள இவர் இந்தியாவின் சார்பாக பல்வேறு போட்டிகளில் கலந்து கொண்டுவருகிறார்.

## வாழ்க்கைக் குறிப்பு
பான்சோடு மகாராட்டிரா மாநிலத்தின் நாக்பூர் நகரில் பிறந்தார். மருத்துவர்களான திருப்தி மற்றும் பிரபோத் இவருடைய பெற்றோர்களாவர். தனது எட்டு வயதிலிருந்தே இறகுப்பந்து விளையாட்டுப் பயிற்சியில் ஈடுபட்டு வருகிறார். பள்ளிப் படிப்பிலும் சிறந்த மாணவியாக விளங்கியுள்ளார். தனது 10-ஆம் வகுப்புத் தேர்வில் 95 சதவீதம் மதிப்பெண்கள் பெற்றார். தேர்வுகளுக்குத் தயாராகும் போதும் கூட பன்னாட்டுப் போட்டிகளில் கலந்து கொண்டு பதக்கங்களை வென்றுள்ளார்.
 
## தொழில்முறை சாதனைகள்
# பஞ்ச்குலா நகரத்தில்  நடைபெற்ற 19 வயதுக்குட்பட்டோருக்கான அனைத்திந்திய தரவரிசை இறகுப்பந்து போட்டியின் ஒற்றையர் பட்டம்.      
# நேபாளத்தின் காட்மாண்டு நகரத்தில் 2018 ஆம் ஆண்டு நடைபெற்ற 21 வயதுக்குட்பட்டோருக்கான பிராந்திய இறகுப்பந்து போட்டியில் இந்தியா வெற்றி பெற்றது. வெற்றி பெற்ற குழுவில் பான்சோடு அங்கம் வகித்தார். 
# கேரள மாநிலம் கோழிக்கோடில் நடைபெற்ற அனைத்திந்திய தரவரிசைக்கான முதியோர் இறகுப்பந்து போட்டியில் மாளவிகா பான்சோடு வென்றார்.
# கேரள மாநிலம் திருவனந்தபுரத்தில் நடைபெற்ற 19 வயதுக்கு உட்பட்டோருக்கான அனைத்திந்திய தரவரிசை இளையோர் போட்டியில் மாளவிகா பான்சோடு வெற்றி பெற்றார். 
# பல்கேரியாவில் நடைபெற்ற இளையோர் பன்னாட்டு சாம்பியன் பட்டத்திற்கான இறகு பந்து போட்டியில் மாளவிகா வெண்கலப் பதக்கம்.  
# மாலத்தீவுகளில் 2019ஆம் நடைபெற்ற பன்னாட்டு பெண்கள் இறகுப்பந்து போட்டியில் மாளவிகா பான்சோடு சாம்பியன் பட்டம். 
# 2019ஆம் ஆண்டு நேபாள நாட்டின் அன்னபூர்ணா நேப்பாள் பன்னாட்டு பெண்கள் இறகுபந்து போட்டியில் மாளவிகா பான்சோடு பட்டம் வென்றார்.

## மேற்கோள்கள்

பகுப்பு:2001 பிறப்புகள்
பகுப்பு:வாழும் மக்கள்
பகுப்பு:இந்திய இறகுப்பந்தாட்ட வீரர்கள்
சியாம் கிருஷ்ணசாமி

**சியாம் கிருஷ்ணசாமி** (*Shyam Krishnasamy*) என்பவர் தமிழக அரசியல்வாதியும், மருத்துவரும் ஆவார். இவரின் தந்தையார் மருத்துவர் க. கிருஷ்ணசாமி தொடங்கிய புதிய தமிழகம் கட்சியில் மாநில இளைஞர் அணித் தலைவர் ஆவார்.

## வாழ்க்கைக் குறிப்பு
க. கிருஷ்ணசாமி - வி.வி. சந்திரிகா இணையரின் மகனாகப் பிறந்தார். இவர் சமீரா என்பவரைத் திருமணம் செய்துள்ளார்.

## மேற்கோள்கள்

பகுப்பு:வாழும் மக்கள்
பகுப்பு:சென்னை அரசியல்வாதிகள்
சுசுரீ திபியதர்சினி பிரதான்

**சுசுரீ திபியதர்சினி பிரதான்** (*Sushree Dibyadarshini*) ஓர் இந்திய துடுப்பாட்ட வீராங்கனை ஆவார். 1997 ஆம் ஆண்டு செப்டம்பர் மாதம் 8 அன்று இந்தியாவின் ஒடிசா மாநிலத்திலுள்ள தெங்கனல் கிராமத்தில் இவர் பிறந்தார். வலது கை சுழல் பந்து வீச்சாளராகவும்   மட்டையாளராகவும் விளையாடி வருகிறார். ஒடிசா அணிக்காகவும் வெலாசிட்டி அணிக்காகவும் திபியதர்சினி ஆடுகிறார்.

2011/2012 ஆண்டு காலத்தில் 19 வயதுக்குட்பட்டோருக்கான ஒடிசா அணியில் விளையாடி வந்த இவர் 2012 ஆம் ஆண்டில் அசாம் அணிக்கு எதிராக முழுமையாக களம் இறங்கினார். இப்போட்டியில் 9 ஓட்டங்கள் எடுத்து ஒரு விக்கட்டை வீழ்த்தினார். இதன் பின்னர் ஒடிசா அணியின் நிரந்தர ஆட்டக்காரராகவும் 2014 ஆம் ஆண்டு முதல் இந்திய ஏ அணியில் விளையாடவும் ஆரம்பித்தார்.

அரியானா அணிக்கு எதிரான போட்டியில் 43 ஓட்டங்களை விட்டுக்கொடுத்து 5 விக்கட்டுகளை வீழ்த்தியது திபியதர்சினியின் சிறந்த பந்துவீச்சாக கருதப்படுகிறது. கிழக்கு மண்டல அணிக்காவும் இந்திய பச்சை அணிக்காவும் திபியதர்சினி விளையாடுகிறார்.

ஐக்கிய அரபு அமீரகத்தில் நடைபெறும் மகளிர் 20/20 சேலஞ்சர் வெலோசிட்டி துடுப்பாட்ட அணியில் விளையாட கிரிக்கெட் உரிமையாளர் அணிக்காக விளையாட திபியதர்சினி தேர்வு செய்யப்பட்டார். ஒரு போட்டியில் விளையாடி மேற்கு இந்திய தீவுகள் அணியின் சிடப்பானி டெய்லரை ஆட்டமிழக்கச் செய்தார்.. 2020 ஆம் ஆண்டிற்கான 20/20 போட்டிக்கான வெலாசிட்டி அணியில் திபியதர்சினி மீண்டும் தேர்ந்தெடூக்கப்பட்டார். மீண்டும் ஓர் ஆட்டத்தில் விளையாடினார்.

## மேற்கோள்கள்


## புற இணைப்புகள்
* 

பகுப்பு:1997 பிறப்புகள்
பகுப்பு:வாழும் மக்கள்
பகுப்பு:இந்தியத் துடுப்பாட்டக்காரர்கள்
பகுப்பு:ஒடிசா நபர்கள்
பதானி சமந்தா கோளரங்கம்

thumb|264x264px| பதானி சமந்தா கோளரங்கம்
**பதானி சமந்தா கோளரங்கம்** (*Pathani Samanta Planetarium*) இந்தியாவின் ஒடிசா மாநிலத்தின் தலைநகரான புவனேசுவரத்தில்அமைந்துள்ளது. இது வானியலாளர் பதானி சமந்தாவின் நினைவாகப் பெயரிடப்பட்டது. இரவு நேரத்தில் வானத்தில் நட்சத்திரங்களைக் காண்பது, ஒளி ஒலி காட்சி மற்றும் சுவரொட்டி காட்சிகள் மூலம் மாணவர்கள் மற்றும் பொதுமக்களிடையே விண்வெளி குறித்த விழிப்புணர்வை ஏற்படுத்துவதற்காக இக்கோளரங்கம் நிறுவப்பட்டது. இங்கு பல்வேறு வானியல் சாதனங்களும் காட்சியில் உள்ளது.

இந்த கோளரங்கம் ஒடிசா அரசின் அறிவியல் மற்றும் தொழில்நுட்ப துறையால் நிறுவப்பட்டது.

thumb| பதானி சமந்தாவின் சிலை

## மேற்கோள்கள்

பகுப்பு:இந்தியாவிலுள்ள கோளரங்கங்கள்
மந்திரா அணை

thumb| மந்திரா அணை
இந்தியாவின் ஒடிசாவின் சுந்தர்கட் மாவட்டத்தில் கன்ஸ்பஹால் அருகே **மந்திரா அணை** (*Mandira Dam*) அமைந்துள்ளது. இந்த அணையானது சில வாரங்களுக்குப் பார்வையாளர்களுக்காக மூடப்பட்டுள்ளது. இது சங்க் ஆற்றின் குறுக்கே மந்திராவிலிருந்து 16 கி.மீ. தொலைவில் கட்டப்பட்டுள்ளது. அணையிலிருந்து வரும் நீர் ரூர்கேலா எஃகு ஆலைக்குப் பயன்படுத்தப்படுகிறது.  இந்த அணை 1957க்குப் பிறகு கட்டப்பட்டது. அணையினை இப்பகுதியில் அமைப்பதற்காக 2400 குடும்பங்கள் இடம்பெயர்ந்தது, இவர்களில் 843 பேர் மீள் குடியேற்றப்பட்டனர்.

## சுற்றுலா
இந்த நீர்த்தேக்கத்தில் சுற்றுலாப் பயணிகள் படகு சவாரி செய்ய வசதிகள் உள்ளன. இதன் அருகில் உள்ள தொடருந்து நிலையம் தென்கிழக்கு இரயில்வேயின் ஹவுரா-மும்பை பிரதான பாதையில் கன்ஸ்பஹாலில் அமைந்துள்ளது. ரூர்கேலா மிக நெருக்கமான சந்திப்பு நிலையம். கன்ஸ்பஹால் மற்றும் ரூர்கேலாவிலிருந்து இருசக்கர வாகனம், தனியார் வாகனங்கள், டாக்சிகள், ஆட்டோ மற்றும் பேருந்து சேவை மூலம் அணையை அடையலாம்.
thumb| மந்திரா அணை

## மேற்கோள்கள்

## வெளி இணைப்புகள்

* விக்கிமபியாவில் மந்திரா அணை
பகுப்பு:ஒடிசாவில் உள்ள அணைகள்
இப் ஆறு

thumb| ஜார்சுகுடா அருகே இப் நதி
வடகிழக்கு மத்திய இந்தியாவில் மகாநதி ஆற்றின் துணை நதியாக **இப் ஆறு** (*Ib River*) உள்ளது. இது ஈராக்குது நீர்த்தேக்கத்தில் நேரடியாகப் பாயும் மகாநதி நதியுடன் இணைகிறது. இந்த ஆறு  உயரத்தில் பாண்ட்ராபேட்டிற்கு அருகிலுள்ள மலைகளில் உருவாகிறது. இது ராய்கர் மாவட்டம் மற்றும் சத்தீசுகரின் ஜாஷ்பூர் மாவட்டம் மற்றும் ஒடிசாவின் ஜார்சுகுடா மற்றும் சுந்தர்கட் மாவட்டம் வழியாகச் சென்று இறுதியாக மகாநதியுடன் ஈராக்குது அணையில் கலக்கிறது.

இப் நதி அதன் வளமான நிலக்கரி படுகைக்காகப் பெயர்பெற்றது. மகாநதி நிலக்கரி படுகை இப் நதியின் கரையில் அமைந்துள்ளது. இப் ஆற்றின் கரையில் பல தொழிற்சாலைகள் செழித்துள்ளன. கிழக்கு இந்தியாவின் மிக முக்கியமான தொழில்துறை மண்டலங்களில் ஒன்றாக இப் பள்ளத்தாக்கு பகுதிகள் கருதப்படுகின்றன. இந்த நதி சுமார்  தூரம் ஓடி மற்றும்  பரப்பினை வளப்படுத்துகிறது.

இபி நதியின் அருகிலுள்ள பல பகுதிகளில் சுற்றுலாப் சென்று பார்வையிட வாய்ப்புள்ளவைகளாகள் உள்ளன. கடந்த காலங்களில் வற்றாத இந்த ஆற்றங்கரையில் நிரந்தர வாழ்விடத்தை உருவாக்க சத்தீஸ்கர் மற்றும் ஒடிசாவின் பழங்குடி குழுக்களுக்கு ஊக்கமளித்ததாக நம்பப்படுகிறது. மேலும், இப் ஆற்றின் புராண முக்கியத்துவம் குறித்து ஏராளமான நாட்டுப்புறக் கதைகள் உள்ளன.

## நீர்நிலை பகுதி
இது ஜஷ்பூர் மாவட்டத்தில் சுமார் 25000 சதுர கிலோமீட்டர் பரப்பளவை உள்ளடக்கியது. இப் ஆறு ஹிராகுர்டில் மகாநதியுடன் சந்திக்கிறது.

## மேற்கோள்கள்

பகுப்பு:ஒடிசாவின் ஆறுகள்
பகுப்பு:மகாநதியின் துணை ஆறுகள்
பகுப்பு:சத்தீசுகரின் ஆறுகள்
குசபத்ரா ஆறு

thumb| குசபத்ராவின் கரையிலிருந்து அருகில் சூரிய அஸ்தமனம்
**குச்பத்ரா ஆறு** (*Kushabhadra River*) மகாநதி ஆற்றின் கிளை ஆறு ஆகும். இது பலியண்டா அருகே மகாநதியின் கிளை ஆறான குவாக்காய் ஆற்றிலிருந்து  கிளை ஆறாகத் தோன்றி, தென்மேற்கு திசையில் நிமாபரா மற்றும் கோப் நோக்கி 46-50 மைல்கள் பாய்ந்து, புரிக்குக் கிழக்கே 15 மைல் தொலைவில் ஒடிசாவின் பூரி மாவட்டத்தில் உள்ள ராமச்சந்திர கோயிலுக்கு அருகில் வங்காள விரிகுடாவில் கலக்கிறது. 

தனுவா ஆறு இதன் முக்கிய துணை ஆறு.

## மேற்கோள்கள்

பகுப்பு:இந்திய ஆறுகள்
பகுப்பு:ஒடிசாவின் ஆறுகள்
பகுப்பு:மகாநதியின் துணை ஆறுகள்
ஆஹா எத்தனை அழகு

**ஆஹா எத்தனை அழகு** (*Aahaa Ethanai Azhagu*)  என்பது 2003 ஆம் ஆண்டு வெளியான தமிழ் காதல் நாடகத் திரைப்படம் ஆகும். கண்மணி இயக்கிய இப்படத்தில் மிதுன், சார்மி, நாசர், பிரமீட் நடராஜன்,   ரஞ்சிதா, பாத்திமா பாபு, தேவன், தாமு, கருணாஸ், பல்லவி ஆகியோர் நடித்தனர். இவர்களுடன் பிரபலமான கன்னட நடிகை பவானாவும் ஒரு முக்கிய வேடத்தில் நடித்தார் இப்படத்தை ஜே. எஸ். பங்கஜ் மேத்தா தயாரித்தார். படத்திற்கு ஏ. வெங்கடேஷ் ஒளிப்பதிவு செய்ய, வித்யாசாகர் இசை அமைத்துள்ளார். இப்படம் நடிகை சார்மி கவுரின் தமிழில் இறுதியாக நடித்தப் படமாக இருந்தது. பின்னர் 12 ஆண்டுகளுக்குப் பிறகு அவர் *[[10 எண்றதுக்குள்ள]]* (2015) படத்தின் வழியாக தமிழ்த் திரைப்படங்களில் மீண்டும் நடிக்க வந்தார்.

## நடிகர்கள்

*  மிதுன் சந்துருவாக
* சார்மி திவ்யாவாக
*  பவானா சந்தியாவாக
* நாசர் ராஜசேகராக 
* பிரமீட் நடராஜன் நடராஜனாக
* தேவன் அசோக்காக
* ரஞ்சிதா
* பாத்திமா பாபு
* கருணாஸ்
* வையபுரி
* தாமு
* பல்லவி
* மதன் பாப்
* பாண்டு
* எம். எசு. பாசுகர்
* கிரேன் மனோகர்
* அபிநயசிறீ

## இசை
இப்படத்திற்கு வித்தியாசாகர் இசை அமைத்தார். அவர் இப்படத்தில் மதுஸ்ரீ என சிறப்பாக அறியப்படும் மும்பை பாடகியான சுஜாதா பட்டாச்சார்யாவை அறிமுகப்படுத்தினார்.

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:2003 தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
பூஜா தண்டா

**பூஜா தண்டா** (*Pooja Dhanda*) இந்தியாவைச் சேர்ந்த ஒரு மல்யுத்த வீரராவார். 1994ஆம் ஆண்டு சனவரி மாதம் 1 அன்று அரியானா மாநிலத்தின் இசார் மாவட்டத்திலுள்ள குதானா கிரமாத்தில் இவர் பிறந்தார். 
2010ஆம் ஆண்டு கோடைகால இளைஞர் ஒலிம்பிக் போட்டியிலும், 2018ஆம் ஆண்டு பொதுநலவாய போட்டியிலும் வெள்ளிப் பதக்கம் வென்றுள்ளார். 2019ஆம் ஆண்டு ஆகத்து மாதத்தில் இவருக்கு அருச்சுனா விருது வழங்கப்பட்டது.

## வாழ்க்கைக் குறிப்பு
பூஜா அரியானா மாநிலத்தின் இசார் மாவட்டத்திலுள்ள  பூதான கிராமத்தில் பிறந்தார். பூஜாவின் தந்தை இசாரில் உள்ள அரியானா கால்நடை பராமரிப்பு மையத்தில் இழுவை இயந்திர ஓட்டுநராவார். தொடக்கத்தில் பூஜா மகாபிர் விளையாட்டு அரங்கத்தில் ஒரு யூடோ விளையாட்டு விரராகவே பயிற்சியைத் தொடங்கினார். ஆனால் 2009 ஆம் ஆண்டு முதல் மல்யுத்த வீர்ராக மாறினார்.
## தொழில்முறை சாதனைகள்
# ஓர் இளம் விளையாட்டுப் பெண்மணியாக இருந்த பூஜா 2010 ஆம் ஆண்டு நடைபெற்ற கோடைகால இளைஞர் ஒலிம்பிக்கில் 60 கிலோ பிரிவில் வெள்ளிப் பதக்கம் வென்றபோது பூஜாவின் வாழ்க்கையில் ஒரு நம்பிக்கைக்குரிய எதிர்காலம் தொடங்கியது.  
# 2013 ஆம் ஆண்டில் பூஜா தேசிய சாம்பியன் பட்டப் போட்டியில்  அறிமுகமான பிறகு, இறுதிப் போட்டியில் பபிதா போகாட்டை தோற்கடித்தார், 
# 2017 ஆம் ஆண்டில் நான்கு முக்கிய தொழில்முறை தேசிய சாம்பியன் பட்டப் போட்டிகளையும் வென்றார்.  
# உலக மற்றும் ஒலிம்பிக் சாம்பியனான எலன் மரௌலிசை பூஜா இரண்டு முறை தோற்கடித்துள்ளார். 
# உலக சாம்பியம் பட்டப் போட்டியில் வெள்ளிப்பதக்கம் வென்றவரும், ஒலிம்பிக் போட்டிகளில் வெண்கலம் வென்றவருமான நைசீரியாவைச் சேர்ந்த ஒதுநயோ அதிகுவோரயேவையும், உலக சாம்பியன் பட்டப் போட்டியின் வெள்ளிப் பதக்கம் வென்றவரான மார்வா அம்ரியையும் பூஜா தோற்கடித்துள்ளார்.
# வெற்றிப்படமான டங்கல் திரைப்படத்தில் பபிதா போகாட் வேடத்தில் நடிக்க முதலில் பூஜாவே தேர்வு செய்யப்பட்டார்.   அப்போது ஏற்பட்டிருந்த காயம் காரணமாக அவரால் நடிக்க முடியவில்லை. இருப்பினும், பூஜா பின்னர் உ,ண்மை வாழ்க்கையில் 2018 ஆம் ஆண்டு நடைபெற்ற பொதுநலவாய விளையாட்டுப் போட்டிகளில் பபிதா போகாட்டின்  சகோதரி கீதா போகாட்டை எதிர்த்து போட்டியிட்டு தோற்கடித்தார். 
# 2018 ஆம் ஆண்டு ஆத்திரேலியாவில் நடைபெற்ற பொதுநலவாய விளையாட்டுப் போட்டிகளில் இறுதிப் போட்டியில் நைசீரியாவின் ஒதுநயோவிடம்   7-5 என்ற புள்ளிகள் கணக்கில் தோல்வியடைந்த காரணத்தால்  பெண்கள் 57 கிலோ கட்டற்ற  மல்யுத்தத்தில் பூஜாவுக்கு வெள்ளிப் பதக்கம் கிடைத்த்து.

## மேற்கோள்கள்

பகுப்பு:1994 பிறப்புகள்
பகுப்பு:வாழும் மக்கள்
பகுப்பு:இந்திய விளையாட்டு வீரர்கள்
கொனேரு ஹம்பி

**கொனேரு அம்பி** (*Koneru humpy*) (பிறப்பு: மார்ச் 31, 1987) ஆந்திராவின் விஜயவாடாவைச் சேர்ந்த, ஓர் இந்திய சதுரங்க வீராங்கனை ஆவார். மேலும், இவ்விளையாட்டின் விரைவான ஆட்ட வாகையாளர் என்ற பிரிவில் உலக சாம்பியன் ஆவார். 2002 ஆம் ஆண்டு, 15 வயதில், கிராண்ட்மாஸ்டர் பட்டத்தை அடைந்து, உலக சதுரங்க வரலாற்றில்,  மிக இளம் வீராங்கனை என்ற  வரலாற்றை உருவாக்கினார். ஆண்களின் கிராண்ட்மாஸ்டர் பட்டத்தை அடைந்த, முதல் இந்திய பெண்மணியும் இவரே ஆவார். 2006 தோஹாவில் நடந்த ஆசிய விளையாட்டுப் போட்டிகளில் இந்தியாவின் சார்பாக,  தனிப்பட்ட போட்டியில் தங்கத்தை வென்ற இவர், கலப்பு அணியிலும் இணைந்து  விளையாடிபோது, அவரின் அணி தங்கம் வென்றது.

## பெண்கள் கிராண்ட் மாஸ்டர் விருது
அதிவேகமாக காய்களை நகர்த்தி விளையாடக்கூடிய உலக ரேபிட் செஸ் சாம்பியன்ஷிப் போட்டி ருசியா நாட்டின் தலைநகர் மாஸ்கோவில் நடைபெற்றது. இதன் பெண்கள் பிரிவு போட்டி 12 ரவுண்ட் கொண்டதாகும். 122 வீராங்கனைகள் பங்கேற்றனர். இதில் இந்திய வீராங்கனை கோனெரு ஹம்பி, கடைசி ரவுண்டில் சீனாவின் டான் ஜோங்கியை வீழ்த்தி, டிசமபர் 2019-இல் பெண்கள் பிரிவின் கிராண்ட் மாஸ்டர் விருதை வென்றார்.

## விருதுகள்
2003 ஆம் ஆண்டில் இந்திய அரசு, விளையாட்டில் சிறந்த செயல்திறனை வெளிப்படுத்தியதற்காக அருச்சுனா விருது அளித்தது. மேலும், 2007ஆம் ஆண்டு, இந்திய அரசின் உயர்ந்த குடி விருதான, பத்மாஸ்ரீ  விருதைப் பெற்றுள்ளார். பத்மஸ்ரீ விருது பெற்ற பொழுது,  இவருக்கு 20 வயது கூட இல்லை.
## உலக மகளிர் சதுரங்க கோப்பை
28 சூலை 2025 அன்று ஜார்ஜியா நாட்டில் நடைபெற்ற உலக மகளிர் சதுரங்க கோப்பை போட்டியில் 19 வயதான திவ்யா தேஷ்முக் மற்றும்  **கொனேரு ஹம்பி** ஆகியோர் மோதினர். போட்டியின் இறுதியில் திவ்யா தேஷ்முக் வென்று உலகக் கோப்பையை வென்றார். கொனேரு ஹம்பி இரண்டாம் இடத்தை பிடித்தார்.

## மேற்கோள்கள்

## வெளி இணைப்புகள்
* Koneru Humpy, International Chess Federation

பகுப்பு:இந்திய சதுரங்க வீராங்கனைகள்
பகுப்பு:பத்மசிறீ விருது பெற்றவர்கள்
பகுப்பு:சதுரங்கப் பேராதன்கள்
பகுப்பு:கிருஷ்ணா மாவட்ட மக்கள்
பகுப்பு:ஆந்திரப் பிரதேச மக்கள்
பகுப்பு:அருச்சுனா விருது பெற்றவர்கள்
பகுப்பு:வாழும் மக்கள்